《上左丞相王国公》
宋代·曾丰

张公笔与造化争，壁上蟠屈苍龙形。爪牙鳞角俱峥嵘，苦犹未点双眼睛。

旁人骇见疑其故，古钥神机公自露。龙眼已空睛更具，吐雾喷云恐飞去。

人初不以公为然，尝试点之龙形全，疾雷破壁龙上天。

吾骨雅似龙偃蹇，眼高已去天不远，变化犹须公一点。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。